વિજલપોર નગરપાલિકાનું નવુ સીમાંકન જાહેર કરવામાં આવ્યું છે. આ નવા સીમાંકન અંતર્ગત શહેરના 12 વોર્ડથી ઘટીને 9 વોર્ડ થઈ ગયા છે અને વોર્ડની કુલ બેઠકો 36 રહી છે. વિજલપોર શહેર હાલ સુધી 12 વોર્ડમાં વિભાજીત હતું અને દરેક વોર્ડમાં ત્રણ બેઠકો મળી પાલિકાની કુલ 36 બેઠકો હતી. જોકે રાજ્ય સરકારે સને 2014માં નિયમોમાં સુધારા કરી નગરપાલિકા માટે એક વોર્ડમાં ચાર બેઠકો રાખવા અને તે પૈકી બે બેઠકો સ્ત્રીઓ માટે અને બાકી બે બેઠકો જરૂરિયાત મુજબ અનામત કે બિનઅનામત રાખવા જોગવાઈ કરી હતી.